ผถห. ASW ไฟเขียวปันผล – ออกหุ้นกู้ 2 พันลบ.
ASW มีมติเห็นชอบผ่านทุกวาระทั้งจ่ายเงินปันผล รวมถึงเสนอขายหุ้นกู้วงเงินไม่เกิน 2,000 ล้านบาท พร้อมทั้งประเมินภาพรวมธุรกิจเติบโตระดับ 20% จากปีก่อน
ASW มีมติเห็นชอบผ่านทุกวาระทั้งจ่ายเงินปันผล รวมถึงเสนอขายหุ้นกู้วงเงินไม่เกิน 2,000 ล้านบาท พร้อมทั้งประเมินภาพรวมธุรกิจเติบโตระดับ 20% จากปีก่อน
30 ก.ย. 2564

นายศราวุธ จารุจินดา ประธานกรรมการ, นายกรมเชษฐ์ วิพันธ์พงษ์ ประธานเจ้าหน้าที่บริหาร, นายวีรพันธ์ วิพันธ์พงษ์ กรรมการ และนางสาวปณีตา มาลัยวงศ์ กรรมการ พร้อมด้วยคณะผู้บริหารบริษัท แอสเซทไวส์ จำกัด (มหาชน) หรือ ASW เปิดเผยถึงงานประชุมวิสามัญผู้ถือหุ้นครั้งที่ 2/2564 ผ่านแพลตฟอร์มออนไลน์ และถ่ายภาพร่วมกัน โดยที่ประชุมมีมติเห็นชอบให้ผ่านทุกวาระ ได้แก่ การจ่ายเงินปันผลในรูปแบบหุ้นปันผลในอัตรา 8 หุ้นเดิมต่อ 1 หุ้นปันผล และเงินสด 0.02206 บาทต่อหุ้น รวมถึงการเสนอขายหุ้นกู้ วงเงินไม่เกิน 2,000 ล้านบาท พร้อมกันนี้ยังได้ประเมินภาพรวมธุรกิจปีนี้ โดยมั่นใจว่าจะเติบโตระดับ 20% จากปีก่อน และยังมองหาโอกาสลงทุน เพื่อผลักดันการเติบโต และสร้างผลตอบแทนที่ดีให้กับผู้ถือหุ้น งานดังกล่าวจัดขึ้น ณ ห้องประชุมสำนักงานใหญ่ เมื่อเร็วๆ นี้